JohanHeinsen/ENO huggingface dataset:
Aarhuus Stifts-Tidende, 1839-01-12
Forpagtnings-Auction. Efter tagen Bestemmelse af den Kongelige Direction for den almindelige Enkekasse, bliver ved offentlig Auction, som afholdes paa Nibe Byes Raadstue, Torsdagen den 14de Februar førstkommende, om Formiddagen Kl. 10. stillet til Bortforpagtning, fra 1ste Mai 1839, følgende den almindelige Enkekasse tilhørende Eiendomme i Aalborg Amt, nemlig. a) Norlund Hovedgaard med dens Avling og Besætning i et Tidsrum af 11 Aar indtil 1ste Mai 1850. alternatio med eller uden det detil fortiden hørende Hoverie. Gaarden har frie Hovedgaardstaxts Hartkorn 33 Tdr. 1 Skp. 1 Fdkr. 1 Alb., med et Ager Areal efter Hoverieforeningen af omtrent 400 Tdr. Land. Høeavlen ansees for Tiden at være henved 2000 Læs, som ved at oversætte Engene med Vand, hvortil er Leilighed, meget kan forøges. – Vintersæden er for i Aar nedlagt med 68 Tdr. Rug. b) Torstedlunds Hovedgaard med dens Avling og Besætning i et Tidsrum af 10 Aar indtil 1ste Mai 1849, alternativ med eller uden det dertil fortiden hørende Hoverie. – Gaarden staaer for fri Hovedgaardstaxt Hartkorn 45 Tdr. 2 Skpr. 2 Fdkr., med et Ager=Areal efter Hoverieforeningen af circa 260 Tdr. Land foruden endeel i de seneste Aar opdrevne Kjerjorder, Hvavlen ansees for Tiden at være circa 150 Læs. Vintersæden er for i Aar nedlagt med 28 Tdr. Rug, e) Glasværket "Conradsminde" med de til Værkets Drift henhørende Bygninger og Indretninger, Redskaber og befindende raae Materialbeholdninger samt circa 800 Favne Splintebrænde, i et Tidsrum at 10 Aar indtil 1ste Mai 1849. Hovedgaardene opraabes først hver for sig og derefter samlede, og de gjorte Bud i hvert Alternativ saavel for disse, som for Glasværket, berøer paa Approbation af den Kongelige Direction for den almindelige Enkekasse, Conditioner for Bortforpagtningerne ere henlagt til Eftersyn paa alle Amtstuer i Danmark og alle Amts contoirer i Hertugdommene Slesvig og Holsteen, paa de første Gjestgiversteder i Helsingøer og Slagelse i Sielland, og i Aalborg hos Gjestgiver Brünes, i Randers hos Gjestgiver Rydell, i Aarhuus hos Gjestgiver Larsen, i Viborg hos Gjestgiver Brøndums Enke, samt paa den almindelige Enkekasses Contoir i Kjøbenhavn, og endelig hos Gods-Jnspecteur P. A. Kjerulf i Hauerslevgaard pr. Hobroe, af hvem ogsaa disse betydelige Eiendomme paavises og Oplysning om Samme paa Anledning meddeles. – Hvilket herved til Liebhaveres Efterretning bekjendtgjøres. - Herreds=Contoirerne i Løgstøer og Nibe, den 5te Januar 1839. Svanenskjold. Lynge.
Aarhuus Stifts-Tidende, 1839-01-12
Trykt i Aarhuus Stiftsbogtrykkerie Andreas Ludvig Reiersen, virkelig Justitsraad, Herredsfoged og Skriveri Rongs, Sønderhald og Østerliisberg Herreder, samt constitueret Borgermester og Byfoged i Randers,
Aarhuus Stifts-Tidende, 1839-01-12
Gjør vitterlig: at afgangne Jver Sørensens Enke, Mette Liltved her i Byen, med Laugværge, for mig har andraget, hvorledes hun, ifølge kongelig allernaadigst Bevilling af 14de August d. A., finder sig foranlediget til at erhverve Mortificationsdom paa en af Kjøbmand Niels Borre Evaldsen under 7de Aug. 1815 til hende udstædt og samme Dag tinglæst Pante=Obligation stor 10,000 Rbd. Navne=Værdi, hvorfor er givet første Prioritet i Gaarden No. 245 paa de østre Grave her i Byen, med iværende Grubekjedel og Kakkelovn m.m. Thi indstævnes herved med Aar og Dags Varsel den eller dem, som maatte have herommeldte Obligation i Hænde, til at møde for Randers Bytingsret paa Raadstuen her i Byen den 1ste Mandag i April Maaned 1840, om Formiddagen Kl. 10 slet, og til med bemeldte PanteObligation at fremkomme og deres lovlige Adkomst dertil at beviisliggjøre, eller at høre at denne ved Rettens Dom mortificeres, Alt efter nærmere Paastande. Jngen Forelæggelse eller Lavdag gives, ifølge Frd. 3die Juni 1796. Randers, den 18de Decbr. 1838. A. L. Reiersen.
Aarhuus Stifts-Tidende, 1839-01-12
Af Moesgaard Godses Overformynderie er 100 Rbd. Sølv strax at erholde tillaans imod lovbefalet Sikkerhed. Aarhuus Mølle, den 12te Januar 1839. Dahl.
Aarhuus Stifts-Tidende, 1839-01-12
Af Umyndiges Midler under Meilgaards Overformynderie kunne imod anordnet Sikkerhed erholdes tillaans 100 Rbd. Sølv og 61 Rbd. 24 s. S. og T., naar man desangaaende henvender sig til Forvalter Beder paa Meilgaard pr. Grenaae.
Aarhuus Stifts-Tidende, 1839-01-12
Talg, i gode Vare, sælges til billig Priis af I. F. Stellfeld junior, Af de til Sophiendahl henhørende Huse, kan, fra førstkommende 1ste Mai, erholdes i Fæste eller Leie, eet i Jaungyde, tre i Nørre-Wissing og eet i Weng, naar man desangaaende henvender sig til Gartner Jensen paa Gaarden eller til undertegnede Eier her i Byen. Rosenkrantz.
Aarhuus Stifts-Tidende, 1839-01-12
Formedelst anden Bestemmelse er Stedet No. 222 paa Graven underhaanden at faae tilkjøbs. Det Øvrige aftales med Eieren, som boer i Stedet.
Aarhuus Stifts-Tidende, 1839-01-12
Den Leilighed i Hr. L. A. Jahnsens Gaard paa Skolegaden, som forhen har været beboet af Dhrr Kammerjunker von Banditz og Lieutenant von Banditz, er fra Paaskeflyttetid dette Aar at faae til Leie. Aarhuus, den 12te Januar 1839. W. J. A. Leverkhuusen.
Aarhuus Stifts-Tidende, 1839-01-12
En duelig Pharmacent kan erholde Condition til 1ste Mai d. A. Nærmere Underretning faaes paa Adressekontoiret i Aarhuus.
Aarhuus Stifts-Tidende, 1839-01-12
Een med gode Kundskaber forsynet Landmand, der har lært Landvæsenet paa et af de større Godser i Hertugdommene og tillige kan legitimere sig med gode Beviser for sin Duelighed og Opførsel, ønsker til førstkommende Maidag en Plads som Forvalter. Nærmere Efterretning faaes paa Adressekontoiret. Hertil Contoiret er Tid efter anden indleveret som Hittegods følgende Ting: En Muffe af Silketøi, en gl. Tegnebog med 2 Qvitteringer, et rødt Kastetørklæde, en gl. Paraplui, et Skoemagermaal, en Tobakspung, en grøn Silke=Parasol, en Sølv Theeskee, en Lommebog med en Confirmations-, Døbe= og Vaccinationsattest, en sølvbeslagen Pibe, en rød Strikkepose med et hvidt Lommetørklæde, hvilket herved bekjendtgjøres, overeensstemmende med Placaten af 8de Juni 1811. Aarhuus Politiekammer, den 12te Januar 1839. Fleischer.
Aarhuus Stifts-Tidende, 1839-01-15
No 9. den 15 Januar. Tirsdagen med Brevposterne Den til Forsendelse allene privilegerede Kongelig allernaadigst Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1839-01-15
Nyheder fra Udlandet. Vera Crux er erobret af de Franske. Paa San Juan d'Ulloas Taarne varer den trefarvede Fane. Citadellet overgav sig efter en 4 Timers Kanonade af den franske Flaade. Femtusinde Bombe og Kugler havde ødelagt Fæstningsværkerne samt dræbt og saaret 600 Md. af Garnisonen. Man havde forlangt en Vaabenstilstand, som blev afslaaet; hvor imod den franske Admiral tilbød Mejicanerne fri Afmarsch, naar de vilde kapitullere. Og det gjorde de Vera-Crux's Havn er nu aaben for alle Nationers Skibe.
Aarhuus Stifts-Tidende, 1839-01-15
Russerne ere atter blevne slagne tilbage med stort Tab; dennegang af Lesghierne, som ført havde erobret Kubla og Spekhi, og derefter, ved Jndbyggernes Hjelp, have overrumplet og indtage den befæstede Stad Derbend, hvorfra de nu man scherede videre frem mod Sheriman.
Aarhuus Stifts-Tidende, 1839-01-15
De store Magter, som udgjøre den saakaldte Londonner-Conferents, have, som det hedder fra Brüssel, givet den belgiske Regjering en Frist af et halvt Aar, nemlig til 1ste Juli 1839, med de 24 Artiklers Opfyldelse, for om den muligt i den Tid kund faae i Sinde at betænke sig. (Den Amsterdammer Handelstidende tvivler imidlertid om denne Beretnings Sandhed.
Aarhuus Stifts-Tidende, 1839-01-15
Til Paris indtraf den 3die Januar den belgiske Konges Privatsecretair, der strax blev indført hos M. nisteren Grev Mole og af ham hos Kongen selv Kort efter kom der en stor Bevægelse i det uden landske Departements Cancellie. Der blev sendt Bu efter Hr. Dupin, og fra Denne til alle Medlemmerne af de Deputeredes Kammer, som strax blev samlet, hvoraf man slutter, at Secretairens Budskab maa have været af megen Vigtighed. J Moseldepartementet ruster man sig for at hielpe Belgierne. Hvis Frankrig indlod sig paa - hedder det i en tydsk Avis – at lægge franske Tropper i de belgiske Fæstninger, da vil det være, at kaste Handsken, for hele Europa. Maaskee det Hele kun er en Trusel af, at Belgien vil kaste sig i Frankrigs Arme hvis Tydskland vil adsplitte det, og i saa Fald er denne Hentydning paa, at Resultatet af den nærvarende Krisis kunde blive, at Belgiens egen Regjering gik under, af megen Vigtighed." Den franske General Guilleminot er bleven tilbudt en Post som Chef for den belgiske Generalstab under Kong Leopolds Overkommando.
Aarhuus Stifts-Tidende, 1839-01-15
Til den engelske Havn Chatam er kommet Ordre fra London, at holde 8 Linieskibe og 4 Fregatter parate, for at danne en tredie Division.
Aarhuus Stifts-Tidende, 1839-01-15
Rygtet om Dronning Victorias Forlovelse med en tydsk Prinds (see f. Av., har givet de engelske Aviser Anledning til følgende for os Danske særdeles interessante Yttring: For ingen Nation føle Englænderne et oprigtigere Venskab, end for den danske, hvis gamle Historie saa glimrende gaaer ind i deres. Og det er England et ikke uvigtigt Spørgsmaal nu, da Rusland træder meer og meere dristig op mod Storbrittanien, hvilket Partie Danmark vil tage, fornemmelig med Hensyn til Sundet, Nøglen til Østersøen. Jkke omsonst sendte Keiser Nicolaus sin Thronfølger til Kjøbenhavn, om han ikke var der selv. At have Jndflydelse paa Danmark, er just nu af Vigtighed for England. Derfor glædede hver ægte Britte sig til, at en saa skjøn og elskværdig Fyrste, som den danske Prinds Christian (af Sl. Holst. Glücksborg) blev af Dronningen udmærket fremfor alle Andre, og sikkerlig vilde intet Valg have meere glædet den hele Nation, end dette, hvorved tillige hiint vigtige politiske Spørgsmaal var bleven afgjort.
Aarhuus Stifts-Tidende, 1839-01-15
J Belgien ere Jernbanerne for nærværende Tid i en uhyre Bevægelse med at befordre Tropper fra den ene Ende af Landet til den anden. Det er saaledes gandske almindeligt at see Vognrækker med 1000 til 1200 Soldater tilbagelægge den samme Vei i 5 a 6 Timer, hvortil de før med stor Besværlighed maatte bruge ligesaamange Dage. En Brigade, ja endog en Division Jnfanterie, kan saaledes paa een Formiddag transporteres fra Antwerpen, Brüssel eller Gent til Lüttich, og derfra til Maasfloden med Ba gaae og alt Tilbehør, uden at afbryde den sædvanlige Færsel.
Aarhuus Stifts-Tidende, 1839-01-15
Den franske Kongedatter, Hertuginden af Würtemberg, er saa syg i Pisa, at man tvivler og hendes Liv. Den kongl. Familie er meget bedrøvet, og Hertugen af Remours, hvis Nærværelse man formeente skulde have en velgjørende Virkning paa Søsteren, er selv bleven syg af Sorg. Fyrst Borg, hese har ved Døden mistet sin Datter, den unge og høist elskværdige Marqvisinde Montemart i Paris.
Aarhuus Stifts-Tidende, 1839-01-15
J den franske Stad La Rochelle har der i flere Dage (31 Decbr. til 2 Jan.) været Uroligheder, i Anledning af, at Folket vilde forhindre at tillade, nogle i Havnen liggende Skibe med Korn. Øvrigheden var ikke stærk nok til, at styre Pøbelen. Flere Huse bleve plyndrede. Militairet nødsagedes til at skyde skarpt, og flere Personer bleve dræbte og saarede. Man sagde, at Staden vilde blive erklæret i Beleiringsstand, for at hæmme den stærke Sammenstimlen af oprørske Landbofolk. Flere Tropper ere beordrede dertil.
Aarhuus Stifts-Tidende, 1839-01-15
Hertugen af Leuchtenbergs Reise til Tydskland er bleven forhindret ved Sygdom. Hs. Keiserl. H. er bleven angreben af en hidsig Feber. Hans Læger Dr. Wurm, Bataillonschirurg. Keiseren besøger sin tilkommende Svigersøn to Gange hver Dag, og stundom endog om Natten. Der tales nu atter om, at han er bestemt til Vicekonge af Polen.
Aarhuus Stifts-Tidende, 1839-01-15
J Dresden var det et almindeligt Rygte, at et sachsisk Troppekorps havde faaet Ordre til at gjøre sig marschfærdig.
Aarhuus Stifts-Tidende, 1839-01-15
J Hamborg har Vandfloden i forrige Uge (over 18 Fod høi, brudt Jsen, som laae fast indtil Altona hvorved mange Skibe dreves ud i rum Søe. Den lavere Deel af Staden var gandske oversvømmet; paa Hopfenmarkt og i Deichstratze seilede man i Baade Saagar Børsen og Bankpladsen stode gandske over svømmede. Jsen har paa den nordlige Side af Elden opdynget sig til en Høide af 16-18 Fod.
Aarhuus Stifts-Tidende, 1839-01-15
Stockholms Kjøbmandstand har indgivet en Petition til Kongen og Regjeringens Medvirkning, til Øresundstoldens Afskaffelse.
Aarhuus Stifts-Tidende, 1839-01-15
Fædrelandet. Khvn., den 12te Januar. Under 8de de, har det allernaadigst behaget Hs. Majestæt Kongen at udnævne Ritmester og Skoleforstander Johannes von Freiesleben af Hs. K. H. Prinds Frederik Ferdinands Regiment lette Dragoner, til Ridder af Dannebrogordenens fjerde Klasse.
Aarhuus Stifts-Tidende, 1839-01-15
Fra det kgl. G. T. K. og Commerce-Collegium er til samtlige Toldsteder i Danmark udgaaet et Circulaire, som indeholder mange vigtige Oplysninger (Berg. Av.) om den nye Toldforordning. Paa en Tid, da man vil tilintetgjøre de constitutionelle Bestræbelser, der begynde at røre sig Holsteen, ved saa godt som at ophæve Associations retten, og i Danmark afskjære al Udsigt til en videre Udvikling af Stænderinstitutionen, der uden al Fortid og med en svag Nutid kun levede i og af Haabet, glæder Kjøbenhavnsposten" sig ved at kunne begynde det nye Aar med en Efterretning, der kaster et Solglimt af Fremtidens rige, unge Haab ind i den nærværende Tids taageklamme, alderdomssvage Elende." Den paa saadan Maade bebudede glædelige Nyhed bestaaer i en paatænkt aarlig Sammenkomst af svenske, danske og norske Videnskabsmænd for at gjøre hinandens personlige Bekjendtskab, samt meddele hinanden deres Anskuelser, Tvivl og Erfaringer. Endeel svenske, danske og norske Videnskabsmænd have, for at fremme et saa gavnligt Øiemed, forenet sig om at holde et præliminairt Møde i Gothenborg den 16de Juli 1839.
Aarhuus Stifts-Tidende, 1839-01-15
Der er nu atter aabnet en Concurrence, for Landets ældre Geistlige, til et Sognekald i Hovedstaden, idet Oldingen Dr. theol. Kofoed, Sognepræst til Helliggeistes Kirke, er død i Gaar Nat, nogle og fiirsindstyve Aar gammel. (Meddeelt.
Aarhuus Stifts-Tidende, 1839-01-15
Det lader til, at "Dagens nye Redacteur, Secretair Bøie, vil hellige dette Blad al sin Tid, da han har forlangt og erholdt Entledigelse fra sit Embede som Fuldmægtig under Finantserne. (Meddeelt.)
Aarhuus Stifts-Tidende, 1839-01-15
Det var en frygtelig Storm vi havde her i Mandags og Tirsdags; man kunde neppe staae paa Gaden. Tagstenene regnede ned, og flere Skorstene, (Theatrets iblandt andre, faldt ned. De næste Dage vrimlede Aviserne af bortløbne Hatte.
Aarhuus Stifts-Tidende, 1839-01-15
- Bladet Kjøbenhavnsposten, for i Mandags er bleven lagt under Beslag og indsendt til Cancelliet. Bemeldte No. indeholdt bl. a. en Oversættelse af et i Leipz. Allgem. Zeitung fra Khvn, indrykket Brev med Overskrivt: "Danmarks Forhold til Storbrittannien og Rusland, en statsrelig Undersøgelse om, hvilket Parti de nationale og dynastiske Sympathier, og Jnteresser tilraade Danmark at vælge i en tænkelig Confliet imellem de nævnte Magter. – J Anledning af den hvnske Stænderdeputerede Hr. Justitsraad Skibsteds Yttringer i Stændersalen under Debatterne og Kjøbstædhaandværkernes Rettigheder, indeholder Kjøbenhavnsposten en bitter Artikel med Overskrivt: "En splinterny Opfindelse om 100,000 nye Levebrød i Danmark, opfunden af Justitsraad, dog ikke Raadmand, Skibsted, og her paany fremstillet til Opbyggelse for Grosserer Nathanson og til Fornøielse for alle Andre. Frederik Ferdinand Hansen, Procurator ved Over- og Underretterne i Vestindien, er pludseligen død paa sin Gaard, Flynderup, i Nærheden af Helsingøer. Han var bleven bekjendt i de sidste Aar, deels ved nogle djerve og skarpe Stykker i Kjøbenhavnsposten, deels ved sine Sager med forskjellige Grundeiere, om Actieret for de af ham tilkjøbte Bankhæftelser paa deres Eiendomme, og ved den Justitssag, der var anlagt imod ham for hans Skrivemaade i et trykt Jndlæg i en af disse Actiesager. Denne Justitssag, hvori han i første Instants var idømt en Mulct af 500 Rbd., stod uafgjort ved Overretten, og vil rimeligviis nu bortfalde.
Aarhuus Stifts-Tidende, 1839-01-15
J Torsdags Aftes saae man her flere klart skinnende horizontale Nordlys.
Aarhuus Stifts-Tidende, 1839-01-15
J Kunstforeningens Generalforsamling i GaarAftes blev Conferentsraad Collin valgt til Formand.
Aarhuus Stifts-Tidende, 1839-01-15
- Det kgl. Departement for de udenlandske Sager har tilmeldt Cancelliet at dansk Undersaat Kjøbmand Carl Stemann eller Stedmann er død i St. Petersborg uden at efterlade sig Livsarvinger, og at Executorerne af hans Testamente have indbetalt Nettobeløbet af hans Formue til Gesandtskabet for at vorde hans Slægtninge udbetalt. Hans Fader var Snedkermester, og hans Moder hedte Sara Bruhn.
Aarhuus Stifts-Tidende, 1839-01-15
Frøken Schultzs Concert er formedelst Sangerindens Upasselighed udsat til næstk. Søndag. Beriderne give nu en Pantomme: General Klebers Død, eller Franskmændene i Ægypten",der vinder overordentligt bifald.
Aarhuus Stifts-Tidende, 1839-01-15
- Skuespiller Lange, forhen Medlem af det Müllerske Selskab, debuterede i Onsdags paa det kgl. Theater (i Holsts Rolle i Frierens Besøg) og vandt Bifald.
Aarhuus Stifts-Tidende, 1839-01-15
Man siger, at Dandseren Hoppe er tilbudt et meget fordeelagtigt Engagement i Wien. Men da han nu gjør megen Lykke her, vil man vel nødig give Slip paa ham.
Aarhuus Stifts-Tidende, 1839-01-15
Helsingøer, den 9de Januar. Den orkanagtige Storm i disse Dage har anrettet megen Skade, paa den sydostlige Arm af Havnen, hvor næsten hele Bolværket er ødelagt. Jgaar Aftes brød Søen saavoldsomt ind over Broen, at den næsten naaede til Toldbodvagten. Den Bygning, hvori Paketcontoiret befinder sig, er næsten undermineret, og Snekkersteensveien er i høi Grad ødelagt.
Aarhuus Stifts-Tidende, 1839-01-15
Odense, den 11te Jan. Den i de sidste Dage herskende orkanagtige Storm har ogsaa yttret sin Jndflydelse paa Postgangen. Saaledes tiltog Stormen i Tirsdags Eftermiddags, i den Grad, at Personposten fra Kjøbenhavn, som paa hele Routen igjennem Sjælland om Natten dog kun havde brugt 1 Time over den bestemte Tid, og som, skjøndt med Anstrængelse, havde kunnet bringes over Beltet med Dampskib, derimod brugte syv Timer paa Routen fra Nyborg og hertil. Orkanen løftede nemlig flere Gange Hjulene paa den store Diligence fra Jorden, og da flere Passagerer troede at svæve i Livsfare, holdt man Raad over hvad herved var at gjøre, og ved de fleste Stemmer (dog ikke eenstemmigen) blev det afgjort, at man skulde formaae Kudsken til at vende og søge Ly i Langeskovs Kro, hvor man da opholdt sig i tre (Th. Av.) Timer.
Aarhuus Stifts-Tidende, 1839-01-15
Fra det Holsteenske. Capt. og Dige=Inspect. Christensen har kundgjort følgende sandfærdige Fremstilling af de tumultuariske Optrin som fandt Sted i Heide sidste Nytaarsnat." Efter at en stor Mængde Mennesker havde bragt Dr. Hübener, Toldprivilegiernes tappre Forsvarer, et ni fold tordnende Hoch, gik Toget, der med hvert Minut blev større, under Hurraraab, forbi Overtoldinspecteurens Vaaning til det nye Told=Establissement, for, som det hedte, at nedrive Toldskildtet. Derfra drog Folkevrimlen hen til Christensens Huus, og raabte: Herud med Forræderen, Ned med Forræderen, DøeSpionen!" osv. Saaledes vedblev man indtil der indtraf en Jnf. Patrouille under Commando af Chefen for det her stationerede Militair, Capt. v. Jrminger, da Pøbelen efterhaands adspredte sig. Jkke een eneste Politiebetjent var tilstede. Hele Natten gjennemstreifedes Gaderne af Menneskehobe, som vedbleve med gemene Skjeldsord udenfor Christensens Huus. Det er paafaldende, at Folkets Vrede er faldet paa ham, da han dog ikke staaer i den fjerneste Forbindelse med det der saa forhadte Toldvæsen. Jfølge Capt. Christensens Beretning skal Aarsagen være den, at han forrige Aar reiste omkring i Ditmarsken med begge Over=Toldinspecteurerne, der skulde gjøre Forslag til Toldens Jndførelse i disse Landskaber, men da de vare aldeles ubekjendte med Localiteterne, havde henvendt sig til ham for at erholde fornødne Oplysninger. Dette holdt jeg (siger han ifølge min Embedseed, for Pligt, og har redelig opfyldt den, uden nogen Bihensigt eller Jnteresse." Det er den Forbrydelse man beskylder Capt. Christensen for, idet man indbilder Folket, at uden hans Medvirkning var Tolden aldrig kunnet bleven indført i Ditmarsken. Nu er Alting roligt, men det er ikke at tvivle paa, at der jo ved den første givne Anledning vil udøves lignende og maaskee langt værre Excesser.
Aarhuus Stifts-Tidende, 1839-01-15
Capt. Christensen har derfor seet sig nødsaget til, hos den kgl. Regjering paa Gottorf at udbede sig Beskyttelse for sin Person og Eiendom.
Aarhuus Stifts-Tidende, 1839-01-15
Under 6te Jan, meldes endvidere, at Roligheden havde ikke været forstyrret siden Nytaarsnat. "Sorgen elsker Gravens Stilhed!" Et stort Held var det, at Politiet kunde vise Overbærenhed uden at behøve at frygte for, at denne vilde blive mistydet, og at Øvrighedens Anskuelse, at det var rigtigst at lade det glødende Kul fortære sig selv, retfærdig gjordes ved Jndvaanernes sunde Sands og Militairets strengterolige holdning, hvorved Tumultuanterne vare saaledes i Øvrighedens Vold, at denne ikke fandt mindste Anledning til at spille Poltron.
Aarhuus Stifts-Tidende, 1839-01-15
J Ditmarsken ligger for Tiden opstablet en saadan Mængde ufortoldede Varer, at det udgjør en Consum for Landskabet paa 12 Aar. (Meddeelt.)
Aarhuus Stifts-Tidende, 1839-01-15
Ribe, den 9de Jan. J Mandags og i Gaar Aftes hjemsøgtes vi atter af en Vandflod, der i Aftes var ligesaa høi som Stormfloden 1825. Ødelæggelsen er stor, skjøndt den i dette Øieblik ikke saa nær kan oversees, da Vandet endnu staaer høit. Ogsaa Bogtrykkeriets Bygning truedes af Vandet, hvorfor der ingen Avis kunde udgaae derfra. Veiene fra Byen ere paa flere Steder gjennembrudte.
Aarhuus Stifts-Tidende, 1839-01-15
Veile, den 11te Januar. Nytaar begyndte her med endeel beklagelige Hændelser: En Skomager er kommet under Tiltale som mistænkt for at have qvalt sin Kone, en Karl, der havde indlogeret sig paa et Værtshuus, skal selv have berøvet sig Livet; hos en Kjøbmand var der ved Uforsigtighed udbrudt en Jldebrand, som dog itide blev dæmpet. Og lægger man nu hertil, – hvad dog var mindre farligt – Gade drengenes lidt for vidt drevne Kaadhed Nytaarsaften, saa kunne ogsaa vi med Føie beklage os over Mariboeske Elendigheder. - Skibsbygmester Gylding, hvis Jagt, Fortung, nylig løb af Stabelen, har solgt den i seilbar Stand for 4800 Rbd. r. S. til Hr. Capt. Bay fra Fredericia. – Til Toldinspecteur her i Byen, er allernaadigst udnævnt Capt i Søetaten og Kryds inspecteur Schultz. Veile Av.)
Aarhuus Stifts-Tidende, 1839-01-15
Frederikshavn, den 9de Jan. Om Morgenen den 8de de, begyndte en Storm af S. og Vandet steg 3 Fod 6 Tommer over daglig Høide og den svære Søgik heelt over Laternehuset. Stenene paa søndre Hoved reve sig for endeel løse og rullede langs Brohovedet. Plankeværket paa Hovedet og langs hen til første Knæ (20 Fag) er paa Stolperne, nær aldeles borte. Natten derpaa reiste sig en orkanagtig Storm fra Kl. 12 Midnat til Formiddag Kl. 11, fra V. t. N. og senere fra V. t. S. Vandet steg 5 Fod 6 Tommer over daglig Høide. Siden 1825 have Elementerne ikke kumlet saa vildt her, som denne Gang. Hele Havnepladsen og Qugien var forvandlet til et Hav. Søen nærmede sig endog næsten til Toldkammeret. De paa Havnepladsen liggende Træmaterialier bleve givne til Priis for Bølgerne. Ogsaa flere Huse have laget Skade, men især beklages vor Kirke, der har lidt betydeligst. En Veirmølle, 6 3/4 Miil fra Byen, er aldeles nedstyrtet. (Aalb. Av.)
Aarhuus Stifts-Tidende, 1839-01-15
Handels=Efterretninger. Hamborg, den 10de Jan. Omsætningen i Hvede var i de sidste 8 Dage, som Følge af de noget flane engelske Beretninger, ikke meget betydelige, dog have Priserne holdt sig. Byg er efterspurgt; flere Partier fra Holsteen og Danmark ere solgte til 7 Mk. 8 s. a 7 Mk. 11 s. Bco. pr. Tde. Havre uforandret. Erter og Bønner holde sig dog med ringe Omsætning. Raps afsættelig til 145 a 168. Uld pr. Pd. Hannov. 6 a 10 s. Mecklenb. 20 a 30 sk.
Aarhuus Stifts-Tidende, 1839-01-15
Smør og Kjød uforandret.